PATVIRTINTA

Kauno Dainavos progimnazijos

direktoriaus 2016 m. rugpjūčio 31 d.

įsakymu V-153

**KAUNO DAINAVOS PAGRINDINĖ MOKYKLA**

**2016-2017 m. m. UGDYMO KARJERAI VEIKLOS PLANAS**

Ugdymas karjerai yra prioritetinė profesinio orientavimo sritis, profesinis informavimas ir profesinis konsultavimas papildo ugdymą karjerai, taip pat padeda asmenims spręsti konkrečius karjeros klausimus.

Kauno Dainavos pagrindinė mokykla, vykdydama mokinių ugdymą karjerai, vadovaujasi Švietimo ir mokslo ministro tvirtinamais ugdymo turinį reglamentuojančiais dokumentais:

**1. PROFESINIO ORIENTAVIMO VYKDYMO TVARKOS APRAŠAS, patvirtintas Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. liepos 4 d. įsakymu Nr. V-1090/A1-314.**

**2. UGDYMO KARJERAI PROGRAMA, patvirtinta Švietimo ir mokslo ministro 2014 m sausio 15 d. įsakymu Nr. V-72.**

Ugdymo karjerai veiklos planas 2016-2017 m.m. yra derinamas su mokyklos strateginiu planu 2016-2018 m.m. (Plėtoti bendruomenės ryšius kuriant galimybes produktyviai generuoti ir plėtoti vertingas idėjas ugdymo(si) procese, formuojant mokyklos kultūrą, įvaizdį) ir mokyklos veiklos planu.

**Tikslas:**

Skatinti mokinius pagal sugebėjimus pasirinkti profesiją, atitinkančią asmenybės poreikius, interesus, siekimus bei fizines galimybes.

**Uždaviniai:**

1. Siekti, kad mokiniai pažintų karjerai svarbias asmenybės charakteristikas, socialinę aplinką, socialinius vaidmenis, profesijas.

2. Padėti rasti ir naudoti informaciją apie karjerą ir skatinti mokytis visą gyvenimą.

3. Remiantis asmenine ateities vizija padėti išsikelti karjeros tikslus, sudaryti ir nuolat atnaujinti karjeros planą.

4. Siekti, kad mokiniai, remdamiesi išsamiu savęs ir darbo pasaulio pažinimu, priimtų adekvačius karjeros sprendimus.

5. Ugdyti ir tobulinti karjerai svarbiausias bendrąsias kompetencijas.

6. Organizuoti profesinį veiklinimą – veiklas, kuriose mokiniams padedama aktyviai pažinti įvairias užimtumo sritis, profesijų ypatumus ir karjeros galimybes, ugdyti(s) profesinę motyvaciją bei planuoti būsimą karjerą.

**Ugdymo karjerai veiklinimo formos:**

1. Ugdymas karjerai integruojamas į dalykų pamokas.
2. Vizitai į įmones, mokymo įstaigas bei ekskursijos į muziejus, kitų mokymų įstaigų vizitai ir prisistatymas mokykloje.
3. Susitikimai su įvairių profesijų atstovais, tėvų įtraukimas į šią veiklą.
4. Ugdymas karjerai vyksta klasės valandėlių metu, pamokose, už mokyklos ribų.
5. Interneto puslapyje pateiktos virtualios informacijos taikymas.

**2016-2017 m. m. veiklos planas**

|  |  |  |  |  |
| --- | --- | --- | --- | --- |
| **Eil.**  **Nr.** | **Veikla** | **Data** | **Atsakingas** | **Laukiamas rezultatas** |
| 1. | Sudarytas 2016-2017 m.m. ugdymo karjerai veiklos planas. | 2016-08 mėn. | A.Urbonienė | Sudarytos gairės, kaip bus vykdomas ugdymas karjerai, tvirtina direktorė |
| 2. | Apie Ugdymo karjerai veiklas ir poreikį priminta mokytojų tarybos posėdyje. | 2016-08 mėn | A.Urbonienė | Klasių vadovams ir mokytojams priminta apie integravimo galimybes ir tendencijas. |
| 5. | Vizitai į įmones, mokymo įstaigas bei ekskursijos į muziejus, kitų mokymų įstaigų vizitai ir prisistatymas mokykloje. | Visus mokslo metus | A.Urbonienė  Klasių vadovai  Dalykų mokytojai | Moksleiviai susipažins su kitose ugdymo įstaigose teikiamomis paslaugomis. |
| 6. | Tęsiamas ir aktyvinamas tėvų įtraukimas į veiklą projekte „Pažink tėvų profesiją“. | Visus mokslo metus | Klasių vadovai | Moksleiviai susipažins su įvairiomis profesijomis, reikalavimais ir specifika. |
| 7. | Moksleivio karjeros plano sudarymas, sudaryto plano koregavimas | Visus mokslo metus | 5-8 klasių vadovai | Sudarydami savo karjeros planą mokiniai aiškiau suvoks, kokias savybes reikia ugdyti, kaip planuoti savo veiklą. |
| 8. | Ugdymas karjerai integruojamas į mokomuosius dalykus. | Visus mokslo metus | Dalykų mokytojai | Mokiniai sistemingai ruošiami darbo rinkai. |
| 9. | Pažintinių pamokų su įžymiais žmonėmis organizavimas, susitikimai su įvairių profesijų atstovais, buvusiais mokiniais. | Visus mokslo metus | Administracija, mokytojai, klasių vadovai | Per mokslo metus įvyks 1–3 netradicinės pamokos, mokytojai ir mokiniai įgis naujų patirčių. |
| 11 | Klasės valandėlės ugdymo karjerai temomis. Tęsiamas ciklas „Planuok karjerą pažindamas save“. Savęs pažinimo tyrimai ir testai. | Visus mokslo  metus | Klasių vadovai  Psichologė  Socialinė pedagogė | Informacijos rinkimas, pasirinktai profesijai reikalingų savybių išsiaiškinimas. Mokiniai geriau pažins save, savo tikslus, išsiaiškins, kiek dera ir kaip kinta jų mokymosi pasiekimai, interesai bei pasirinkimai. |
| 12 | Duomenų apie vykdytą veiklą pateikimas ir analizė | Visus metus iki 2017- 06 mėn. | Klasių vadovai  Dalykų mokytojai  A.Urbonienė | Klasių vadovai ir dalykų mokytojai pateikia duomenis, ką integravo, kaip sekėsi, kas buvo sudėtinga |
|  | Grįžtamasis ryšys – ataskaita bendruomenei apie vykdytą veiklą ir rezultatus | 2017-06 mėn | A.Urbonienė | Remiantis mokytojų pateiktų duomenų analize bus apibendrinta ugdymo karjerai veikla 2016-2017 m.m. |

Planą sudarė Auksė Urbonienė